CELEX: 22008D0126
Language: fi
Date: 2008-11-07 00:00:00
Title: ETA:n sekakomitean päätös N:o 126/2008, tehty 7 päivänä marraskuuta 2008 , ETA-sopimuksen liitteen XXI (Tilastot) muuttamisesta

18.12.2008   
            
            
               FI
            
            
               Euroopan unionin virallinen lehti
            
            
               L 339/119
            
         ETA:n SEKAKOMITEAN PÄÄTÖS
   
   N:o 126/2008,
   tehty 7 päivänä marraskuuta 2008,
   ETA-sopimuksen liitteen XXI (Tilastot) muuttamisesta
   ETA:N SEKAKOMITEA, joka
   ottaa huomioon Euroopan talousalueesta tehdyn sopimuksen, sellaisena kuin se on muutettuna Euroopan talousalueesta tehdyn sopimuksen tarkistamisesta tehdyllä pöytäkirjalla, jäljempänä ’sopimus’, ja erityisesti sen 98 artiklan,
   sekä katsoo seuraavaa:
   
               (1)
            
            
               Sopimuksen liite XXI muutettiin 26 päivänä syyskuuta 2008 tehdyllä ETA:n sekakomitean päätöksellä N:o 108/2008 (1).
            
         
               (2)
            
            
               Uuden tilastollisen toimialoittaisen tuoteluokituksen (CPA) vahvistamisesta ja neuvoston asetuksen (ETY) N:o 3696/93 kumoamisesta 23 päivänä huhtikuuta 2008 annettu Euroopan parlamentin ja neuvoston asetus (EY) N:o 451/2008 (2) olisi otettava osaksi sopimusta.
            
         
               (3)
            
            
               Lyhyen aikavälin tilastoista annetun neuvoston asetuksen (EY) N:o 1165/98 täytäntöönpanosta NACE Rev. 2:ssa aikasarjoihin sovellettavan ensimmäisen perusvuoden osalta sekä vuotta 2009 edeltävien NACE Rev. 2:n mukaisesti toimitettavien aikasarjojen yksityiskohtaisuuden, muodon, ensimmäisen tilastojakson ja tilastojakson osalta 29 päivänä toukokuuta 2008 annettu komission asetus (EY) N:o 472/2008 (3) olisi otettava osaksi sopimusta.
            
         
               (4)
            
            
               Yhteisön tilastoista annetun neuvoston asetuksen (EY) N:o 322/97 täytäntöönpanosta tieteellisiin tarkoituksiin käytettävien salassapidettävien tietojen käyttöoikeuden osalta annetun asetuksen (EY) N:o 831/2002 muuttamisesta 26 päivänä kesäkuuta 2008 annettu komission asetus (EY) N:o 606/2008 (4) olisi otettava osaksi sopimusta.
            
         
               (5)
            
            
               Direktiivillä (EY) 451/2008 kumotaan 1 päivästä tammikuuta 2008 alkaen neuvoston asetus (ETY) N:o 3696/93 (5), joka on otettu osaksi sopimusta ja joka pitäisi tästä syystä poistaa sopimuksesta,
            
         ON PÄÄTTÄNYT SEURAAVAA:
   1 artikla
   Muutetaan sopimuksen liite XXI seuraavasti:
   
               1)
            
            
               Korvataan 20b kohta (neuvoston asetus (ETY) N:o 3696/93) seuraavasti:
               ”32008 R 0451: Euroopan parlamentin ja neuvoston asetus (EY) N:o 451/2008, annettu 23 päivänä huhtikuuta 2008, uuden tilastollisen toimialoittaisen tuoteluokituksen (CPA) vahvistamisesta ja neuvoston asetuksen (ETY) N:o 3696/93 kumoamisesta (EUVL L 145, 4.6.2008, s. 65).”.
            
         
               2)
            
            
               Lisätään 2c kohdan (komission asetus (EY) N:o 1503/2006) jälkeen kohta seuraavasti:
               
                           ”2d.
                        
                        
                           
                              32008 R 0472: komission asetus (EY) N:o 472/2008, annettu 29 päivänä toukokuuta 2008, lyhyen aikavälin tilastoista annetun neuvoston asetuksen (EY) N:o 1165/98 täytäntöönpanosta NACE Rev. 2:ssa aikasarjoihin sovellettavan ensimmäisen perusvuoden osalta sekä vuotta 2009 edeltävien NACE Rev. 2:n mukaisesti toimitettavien aikasarjojen yksityiskohtaisuuden, muodon, ensimmäisen tilastojakson ja tilastojakson osalta (EUVL L 140, 30.5.2008, s. 5).”.
                        
                     
         
               3)
            
            
               Lisätään 17b kohtaan (komission asetus (EY) N:o 831/2002) luetelmakohta seuraavasti:
               
                           ”—
                        
                        
                           
                              32008 R 0606: komission asetus (EY) N:o 606/2008, annettu 26 päivänä kesäkuuta 2008 (EUVL L 166, 27.6.2008, s. 16)”.
                        
                     
         2 artikla
   Asetusten (EY) N:o 451/2008, (EY) N:o 472/2008 ja (EY) N:o 606/2008 islanniksi ja norjaksi laaditut tekstit, jotka julkaistaan Euroopan unionin virallisen lehden ETA-täydennysosassa, ovat todistusvoimaisia.
   3 artikla
   Tämä päätös tulee voimaan 8 päivänä marraskuuta 2008, jos kaikki sopimuksen 103 artiklan 1 kohdan mukaiset ilmoitukset on tehty ETA:n sekakomitealle (6).
   4 artikla
   Tämä päätös julkaistaan Euroopan unionin virallisen lehden ETA-osastossa ja ETA-täydennysosassa.
   
      Tehty Brysselissä 7 päivänä marraskuuta 2008.
      
         
            ETA:n sekakomitean puolesta
         
         
            Puheenjohtaja
         
         S. D. Prinz Nikolaus von LIECHTENSTEIN
         
      
   
   
      (1)  EUVL L 309, 20.11.2008, s. 37.
   
      (2)  EUVL L 145, 4.6.2008, s. 65.
   
      (3)  EUVL L 140, 30.5.2008, s. 5.
   
      (4)  EUVL L 166, 27.6.2008, s. 16.
   
      (5)  EYVL L 342, 31.12.1993, s. 1.
   
      (6)  Valtiosäännön asettamista vaatimuksista ei ole ilmoitettu.